Ala kruntideks jagamisel võib ilusa metsa asemele kerkida mitu niinimetatud avaliku otstarbega ehitist ja mitukümmend elamut. Suur tükk linna kopsudest ja puhkealast antakse selle maatüki müügiga taas kinnisvaraarendajate meelevalda. Kuna müüdava maa sihtotstarve on elamumaa, usuvad ostjad, et neil ongi õigus see elamuid täis ehitada. Riik saab oma müügitulu (küll väga väikese) kätte, jättes  Tallinna linnavalitsuse ja Pirita linnaosavalitsuse võitlema maaomanike survega sinna võimalikult palju ehitada. Seda survet põhjendatakse elamumaa sihtotstarbele viidates nn õigustatud ootusega ala elamuid täis ehitada ja ootuste mittetäitumisel võidakse ähvardada nõudega, et linn maa tagasi ostaks.